Raudonakė devynbalsė
Raudonakė devynbalsė (Sylvia melanocephala) – devynbalsinių (Sylviidae) šeimos paukštis, priklausantis devynbalsių genčiai. Maža, liekna devynbalsė aštriu snapu, trumpais sparnais, ilga uodega ir raudonomis akimis tamsiame veide. Patinas juoda galva, tamsiu apdaru viršuje ir balkšva apačia, tamsiai papurtais šonais. Patelės ir jaunikliai tamsiai rudi viršuje, nešvariai rudi ir balti apačioje. Patino ir patelės uodega tamsi, baltais kraštais ir šonais. Gyvena Viduržemio jūros regionuose, sausose ir šiltose vietose. Nevengia žmogaus artumo. Lietuvoje neperi. Stebimi atsitiktinai užklystantys individai.